Utkast til prosjektbeskrivelse

Pernille 23/3-17

*Heksen som motstandsfigur, feministisk posisjon, den andre*

Mitt, foreløpig veldig vide, emne er heksefiguren i litteraturen. Heksen er en velkjent figur i vestlig kultur, både i et historisk, litterært og populærkulturelt perspektiv. Ulike typer fremstillinger heksen: den gamle kvinnen, infertil. Heksen i *Hans og Grete* som spiser barn, The Weird Sisters i Shakespeares *Macbeth*. Også: kvinner som ”forhekser menn”, de erotiske kvinnene 🡪 seksualitet. For eksempel Kirke i *Odysseen*. Medea (Kirkes niese).

Selve heksebegrepet kan forstås på flere måter. I Bokmålsordboka knyttes det for det første til heksefiguren man særlig kjenner fra folketroen og de historiske hekseforfølgelsene – nemlig som en ”[…] kvinne som en trodde stod i pakt med djevelen og kunne øve trolldom, trollkjerring” (Heks, 2016). Men man kan også bruke ordet mer generelt i dagligtalen, i betydningen ”ondskapsfull, stygg kvinne” (Heks, 2016) og ”[…] som nedsettende beskrivelse av ei uskikkelig kvinne, som hurpe” (Hagen, 2016a). Begge betydningene kan knyttes til en form for marginalisering av kvinner. Av de rundt 60 000 menneskene som ble dødsdømt under trolldomsprosessene i den vestlige verden i perioden 1400-1700 var hele 75% kvinner (Hagen, 2016b). Kvinner som brøt med samfunnets normer og forventninger til det å være kvinne ser ut til å ha vært spesielt utsatte for anklage, og særlig gjaldt dette kvinner som var enker, ugifte og/eller barnløse (Biscaia 2011 og Hagen 2016b). I så fall kan hekseprosessene sees som en måte å regulere kvinners oppførsel på. Den mer generelle definisjonen av ordet kan også knyttes til en marginalisering som er relevant i dagens offentlighet. Det finnes mange tilfeller av at ord som ”heks”/”witch” (og, i forlengelsen, det likelydende ”bitch” og andre skjellsord med lignende konnotasjoner) brukes som et forsøk på å tie kvinner i det offentlige ordskiftet i dag. Et tydelig eksempel er karakteristikker av Hillary Clinton under det amerikanske valget. Hun ble stadig beskrevet som ”bitch”, ”nasty woman” og, av musikeren Ted Nugent, ”devilbitch”. Det som imidlertid ofte skjer med skjellsord er at gruppen det rammer tar nytt eierskap over begrepet, slik kvinnelige tilhengere av Clinton gjorde med ”nasty woman”, og dette gjelder også hekseskikkelsen.

Heksen kan sees som en representasjon for en (radikal) annethet, et utenforskap, som en rebell og trussel mot det fastsatte systemet. Hun innehar en potensielt subversiv kraft, og kan dermed anses som farlig – spesielt av de som tjener på å opprettholde det systemet heksen ikke passer inn i og som hun truer med bryte ned og ut av. Dermed er det ikke så rart at heksen har vært en yndet figur for kvinnesaksforkjempere og feminister. Under kvinnebevegelsens første bølge på 1800-tallet var Matilda Joslyn Gage del av den amerikanske suffragettebevegelsen. I 1893 gav hun ut boken *Woman, Church and State* hvor hun kritiserte den mannlig dominerte kristendommen som skadelig og undertrykkende for kvinner. Hun tok i bruk fortellinger om hekser og hekseprosessene for å gi en historisk kontekst for kvinners undertrykkelse, og poenget hennes var å vise at heksen kunne være god ved å snu på oppfattelsen om heksen som ond og heller hevde at hekser gjerne var kunnskapsrike kvinner. Også i kvinnebevegelsens andre bølge ble heksefiguren tatt i bruk. På slutten av 1960-tallet ble den feministiske gruppen W.I.T.C.H. (Women’s International Conspiracy from Hell) stiftet av venstreorienterte feminister i USA. Iført heksekostymer demonstrerte de og utførte stunts, som å kaste forbannelser over patriarkatet og kapitalismen. Mange har knyttet heksefiguren til et før-patriarkalsk samfunn og til en gudinne-tilbedelse – Wicca. Diane Purkiss kritiserer imidlertid de (feministene, akademikerne) som går ut fra en slik myte, som hun mener ikke er faktabasert.

Black girl-magic: kvinner i dag – eks: Beyoncé og Azelia Banks.

I det siste arbeidet med prosjektbeskrivelsen har utfordringen min vært å forsøke å finne og velge materiale til avhandlingen, noe jeg ennå ikke har lyktes helt med. Utgangspunktet mitt var at et mulig perspektiv kunne være å studere heksen som motstandsfigur og mulig feministisk posisjon, gjennom å for eksempel se på hvordan heksen representeres hos kvinnelige forfattere. Problemet har imidlertid vært at jeg ikke kjente til noen slike verker eller forfattere på forhånd, og jeg har dermed brukt en hel del tid på å lete frem aktuelt materiale. Det har imidlertid vært vanskelig å finne frem til skjønnlitteraturen uten å gå via annen forskning på emnet, noe som har gitt meg et inntrykk av at mye allerede er skrevet om og en tvil om hvordan jeg kan plassere meg i dette forskningslandskapet og tilføre noe nytt. Jeg håper likevel at dette skal løse seg når jeg får satt meg mer inn i det potensielle materialet og tatt et valg basert på mine egne lesninger heller enn den foreliggende forskningen.

Jeg har altså vært på utkikk etter kvinnelige forfattere som på en eller annen måte tar for seg heksefiguren. En stor del av tekstene jeg har funnet frem til er utgitt på 1970-1990-tallet, og som litteraturviter har jeg blitt konfrontert med egne fordommer og nøling over å ta for meg tekster som gjerne er knyttet til en spesifikk (feministisk) agenda. Flere av tekstene, blant annet de av Angela Carter (*The Bloody Chamber and Other Stories* 1979), Susanna Clarke (*The Ladies of Grace Adieu and Other Stories* 2006), Tanith Lee (*Wolfland* 1983), Emma Donoghue (*Kissing the Witch* 1993) og Emma Tenant (*Faustine* 1992) er enten sterkt inspirert av eller omskrivinger av kjente fortellinger og eventyr. Denne skeptisismen er paradoksal, fordi min interesse for feminisme gjør at jeg i utgangspunktet synes disse historiene er interessante, og jeg dermed ser et enda større behov for å trekke dem frem i lyset.

*Lolly Willowes* (1928) av Syliva Townsend Warner er en annen roman som har dukket opp i jakten på materiale, og som på dette tidspunktet peker seg ut som kandidat for materiale. Den tar for seg peppermøen Lolly Willowes’ flukt fra samfunnets normer og rammer for en kvinnes liv. For henne blir heksekunst en måte å redefinere seg selv og gir henne den roen og uavhengigheten hun ikke kunne fått ellers. Da jeg akkurat har fått tak i denne romanen har jeg i skrivende stund ikke rukket å lese den ennå.

Maryse Condé: *Moi, Tituba, Sorciere…Noire de Salem* (1986) (oversatt tittel *I, Tituba, Black Witch of Salem*). Tar for seg Tituba i Salem-hekseprosessene som en slave av karibisk opphav. Gir mulighet for å se på heksen i en dobbelt annethet (heks, kvinne, slave).

Iris Murdoch: *The Green Knight* (1993)

Fay Weldon: *Puffball* (1980) & *The Life and Loves of a She-Devil* (1983)

Margaret Drabble: *The Witch of Exmoor* (1996)

Ellen Galford: *The Fires of Bride* (1986) & *The Dyke and the Dybbuk* (1994)

Jeanette Winterson: *The Daylight Gate* (2012)

Caeia March: *Between the Worlds* (1996)

Djuna Barnes

Barbara Hanrahan: *The Albatross Muff* (1978)

Sarah Maitland: *The Burning Times* (1983)

Mootoo: *Cereus Blooms at Night* (1996)

Leonora Carrington: *The Hearing Trumpet* (1976)

Charlotte Perkins Gilman: ”When I Was a Witch”

Sarah Waters: *Affinity* (1999)

Emma Donoghue: *Stir-Fry* (1994)

Jeanette Winterson: *The Power Book* (2000)

Heksen som Den Andre (i litteratur uavhengig av forfatters kjønn). I denne forbindelsen: René Girards syndebukk-tenkning. Handler blant annet om å overføre et folks synder på en syndebukk som drives ut av samfunnet, og som fører til en slags renselse i samfunnet. Martha Reineke (gjengitt i Biscaia 2011, s. 167-169) har imidlertid kritisert Girards kjønnsperspektiv. Mens Girard mener at kvinner sjelden blir syndebukken i et slikt ritual, peker Reineke på at det stikk motsatte er tilfelle. Ifølge henne er kvinnekroppen et yndet offer, og hun setter dette i forbindelse med Julia Kristevas tenkning.

Hekselatteren – det semiotiske hos Kristeva – noe annet kan komme til orde og utfordre det autoritære, som en undergravende kraft.

**Forskningstradisjon:**

* *Which Face of Witch - Self-Representations of Women as Witches in Works of Contemporary British Women Writers* (2015) av Adriana Madej-Stang: Gjør lesninger gruppert i tre: heksen som en produkt av den patriarkalske kulturen, omfavnelse og redefinering av figuren, og den avvisende heksen som søker frihet i ondskap og fordervelse.
* *Postcolonial and Feminist Grotesque : Texts of Contemporary Excess* (2011) av Maria Sofia Pimentel Biscaia
* *The witch in history: early modern and twentieth-century representations* (1996) Diane Purkiss: Heksen er ikke kun et produkt av patriarkatet – kvinner har også investert i heksen som en (psykoanalytisk) fantasi – som gjorde at de kunne uttrykke og håndtere frykt og begjær knyttet til moderskap og barn. Umuligheten av å definere heksen. Det er alltid noe ved henne som unnslipper, og denne utilgjengeligheten er det som gjør henne interessant for oss. Heksefigurens fleksibilitet – blir hele tiden omdefinert.
* *Gyn/Ecology: The Metaethics of Radical Feminism* av Mary Daly (referert hos Madej-Stang, ikke sjekket ennå)
* *Lesbian Gothic* (<http://search.proquest.com.pva.uib.no/docview/216244422/fulltextPDF/5BC188485D0348C4PQ/1?accountid=8579>) og ”Lesbian Transformations of Gothic and Fairy Tale” av Paulina Palmer (referert hos Madej-Stang, ikke sjekket ennå)

**Bibliografi:**

Biscaia, M. S. P. (2011) *Postcolonial and Feminist Grotesque : Texts of Contemporary Excess* [Internett]. Bern: Internationaler Verlag der Wissenschaften. Tilgjengelig fra: <<http://ebookcentral.proquest.com.pva.uib.no/lib/bergen-ebooks/reader.action?docID=1055943>> [Nedlastet 22. februar 2017]

Hagen, R. B. (29. august 2016a). Heks, i: *Store norske leksikon* [Internett]. Tilgjengelig fra: <<https://snl.no/heks>> [Nedlastet 22. februar 2017]

Hagen, R. B. (9. desember 2016b). Trolldomsprosessene, i: *Store norske leksikon* [Internett]. Tilgjengelige fra: <<https://snl.no/trolldomsprosessene>> [Nedlastet 22. februar 2017]

Heks (2016), i: *Bokmålsordboka* [Internett]. Universitetet i Bergen og Språkrådet. Tilgjengelig fra: <<http://ordbok.uib.no/perl/ordbok.cgi?OPP=heks&ant_bokmaal=5&ant_nynorsk=5&bokmaal=+&ordbok=bokmaal>> [Nedlastet 22. februar 2017]

Madej-Stang, A. (2015) *Which Face of Witch - Self-Representations of Women as Witches in Works of Contemporary British Women Writers* [Internett]. Newcastle upon Tyne: Cambridge Scholars Publishing. Tilgjengelig fra: <<http://ebookcentral.proquest.com.pva.uib.no/lib/bergen-ebooks/reader.action?docID=2076567&ppg=1>> [Nedlastet 21. februar 2017]

Purkiss, D. (1996) *The witch in history: early modern and twentieth-century representations* [Internett]. London: Routledge. Tilgjengelig fra: <<http://ebookcentral.proquest.com.pva.uib.no/lib/bergen-ebooks/reader.action?docID=179374>> [Nedlastet 21. februar 2017]